મીરઝાપુરની એક 80 વર્ષની મહિલા કોર્ટની એક નાની ભૂલના કારણે કુલ 43 વર્ષ સુધી કોર્ટના ધક્કા ખાવા મજબૂર થઈ હતી. 1975ના એક કોર્ટ કેસમાં 1977માં એટલે કે કેસ થયાંના બે વર્ષ બાદ જ તેનો ચૂકાદો આવી ગયો હતો. પણ કોર્ટની એક નાની ભૂલના કારણે મહિલાને બીજા 41 વર્ષ સુધી કોર્ટના ચક્કર મારવા પડ્યાં હતાં. શુક્રવારે મીરઝાપુરના સીનિયર ડિવિઝન જજ લવલી જયસ્વાલની સામે જ્યારે આ મામલો આવ્યો ત્યારે તેમણે આ ગડબડ સામે તરત જ કાર્યવાહી કરી તેનું નિરાકરણ લાવ્યું હતું. આ પછી મહિલાની મુશ્કેલીઓનો અંત આવ્યો હતો.